stanford-oval/wikipedia huggingface dataset:
NHL:n varaustilaisuus 2006
Varausjärjestys > 7. kierros

| # | Pelaaja | Maa | NHL-joukkue | Joukkue |
| --- | --- | --- | --- | --- |
| 184 | Alexander Hellstrom (P) |  | St. Louis Blues | IF Björklöven (Allsvenskan) |
| 185 | Timo Seppänen (P) |  | Pittsburgh Penguins | HIFK (SM-liiga) |
| 186 | Peter LeBlanc (KH/VLH) |  | Chicago Blackhawks | Hamilton Red Wings (OPJHL) |
| 187 | Devin DiDiomete (VLH) |  | Calgary Flames (Washingtonilta) | Sudbury Wolves (OHL) |
| 188 | Chris Frank (P) |  | Phoenix Coyotoes (Bostonilta) | Western Michigan University (NCAA) |
| 189 | Derek Dorsett (OLH) |  | Columbus Blue Jackets | Medicine Hat Tigers (WHL) |
| 190 | Troy Mattila (VLH) |  | New York Islanders | Springfield Jr. Blues (NAHL) |
| 191 | Nick Oslund (OLH) |  | Detroit Red Wings (Phoenixiltä) | Burnsville (USHS-MN) |
| 192 | Chris Hickey (KH) |  | Minnesota Wild | Cretin-Derham Hall (USHS-MN) |
| 193 | Marc Cheverie (MV) |  | Florida Panthers | Nanaimo Clippers (BCHL) |
| 194 | Matt Marquardt (VLH) |  | Columbus Blue Jackets (Los Angelesilta) | Moncton Wildcats (QMJHL) |
| 195 | Jesse Martin (KH) |  | Atlanta Thrashers | Spruce Grove Saints (AJHL) |
| 196 | Benn Ferriero (KH/OLH) |  | Phoenix Coyotes (Torontolta) | Boston College (NCAA) |
| 197 | Evan Fuller (OLH) |  | Vancouver Canucks | Prince George Cougars (WHL) |
| 198 | Denis Kazionov (VLH) |  | Tampa Bay Lightning | HK MVD (Venäjän jääkiekon superliiga) |
| 199 | Cameron Cepek (P) |  | Montreal Canadiens | Portland Winter Hawks (WHL) |
| 200 | Artūrs Kulda (P) |  | Atlanta Thrashers (Edmontonilta) | TsSKA Moskova (Venäjän jääkiekon superliiga) |
| 201 | Billy Sauer (MV) |  | Colorado Avalanche | University of Michigan (NCAA) |
| 202 | John McCarthy (VLH) |  | San Jose (Anaheimilta) | Boston University (NCAA) |
| 203 | Jay Barriball (H) |  | San Jose Sharks | Sioux Falls Stampede (USHL) |
| 204 | Lukáš Zeliska (KH) |  | New York Rangers | Trinec Jr. |
| 205 | Andrei Popov (OLH) |  | Philadelphia Flyers | Traktor Tšeljabinsk (Vysšaja Liga) |
| 206 | Viktor Sjodin (LH) |  | Nashville Predators | Västerås Jr. |
| 207 | Benjamin Breault (KH) |  | Buffalo Sabres | Baie-Comeau Drakkar (QMJHL) |
| 208 | Kyle Henegan (P) |  | New Jersey Devils | Shawinigan Cataractes (QMJHL) |
| 209 | Per Johnsson (H) |  | Calgary Flames | Färjestad Jr. |
| 210 | Will O'Neill (P) |  | Atlanta Thrashers (Dallasilta) | Tabor Academy (NEPSAC) |
| 211 | Erik Condra (OLH) |  | Ottawa Senators | Notre Dame (NCAA) |
| 212 | Logan Pyett (P) |  | Detroit Red Wings | Regina Pats (WHL) |
| 213 | Justin Krueger (P) |  | Carolina Hurricanes | Penticton Vees (BCHL) |
| 0 | 1 | 2 |
| --- | --- | --- |
| Edeltäjä: NHL:n varaustilaisuus 2005 | NHL:n varaustilaisuus | Seuraaja: NHL:n varaustilaisuus 2007 |
Oskar Boije

Oskar Arvid Boije (11. lokakuuta 1868 Vaasa – 1. tammikuuta 1941 Helsinki) oli suomalainen lääkäri ja professori.
Suku ja koulutus

Oskar Boijen vanhemmat olivat työnjohtaja Johan Boije ja Lovisa Nygård. Hän pääsi ylioppilaaksi vuonna 1888 Vaasan ruotsalaisesta lyseosta ja valmistui Helsingin yliopistosta lääketieteen kandidaatiksi vuonna 1892, lääketieteen lisensiaatiksi vuonna 1896 sekä lääketieteen ja kirurgian tohtoriksi vuonna 1897. Boije teki opintomatkoja Berliiniin vuonna 1891, Saksaan vuonna 1899, Berliiniin ja Wieniin vuonna 1906 sekä Ruotsiin, Saksaan ja Itävaltaan vuosina 1913 ja 1914.
Boije oli professori Otto Engströmin sairaalan alilääkärinä vuosina 1897–1906 ja Helsingin yliopiston gynekologian dosenttina vuosina 1901–1928.
Boijen sairaala 1904-1979

Boije perusti yhdessä lääkäri Walter Parviaisen kanssa vuonna 1904 Boijen sairaalana tunnetun Prof. O. A. Boijen synnytyslaitoksen ja gynekologisen sairaalan Helsinkiin Elisabetinkatu 16:een. Vuonna 1911 sairaala muutti Bulevardi 22 ja Fredrikinkatu 37 kulmaan ja samana vuonna Boijesta tuli sairaalan ainoa omistaja Parviaisen luovuttua osuudestaan.
Sairaalalla, joka erikoistui naistentauteihin ja synnytyksiin, oli vuonna 1929 kahdeksan gynekologian paikkaa ja kaksikymmentäviisi synnytyspaikkaa. Vuonna 1954 gynekologian paikkojen määrä oli noussut viiteentoista ja synnytyspaikkojen määrä kolmeenkymmeneenneljään. Näistä kolmestakymmenestäneljästä synnytyspaikasta Helsingin kaupunki maksoi taloudellista tukea kahdeksastatoista yleisellä synnytysosastolla olevasta paikaista. Loput kuusitoista paikkaa olivat yksityisten käytössä.
Boije johti sairaalaa kuolemaansa vuoteen 1941 saakka ja sen jälkeen sairaalan johtajaksi tuli lääkäri Julius Meyer. Boijen sairaalan synnytysosasto lakkautettiin vuonna 1960.  Vuosina 1960-1962 sairaalassa hoidettiin huomattavan paljon keskenmenoja, yli kaksinkertainen määrä verrattuna Kätilöopiston sairaalaan ja Naistenklinikkaan. Vuosina 1966-1979 sairaalassa toimi naistentautien poliklinikka ja sairaalan toiminta päättyi vuonna 1979. Boije sai professorin arvon vuonna 1920.
Avioliitot

Oskar Boije oli naimisissa vuosina 1901–1908 ylioppilas Elsa Österholmin (k. 1908) kanssa, vuosina 1911–1927 lääketieteen lisensiaatti Naema Aurora Ericsonin kanssa ja vuodesta 1927 lähtien Ingrid Öberg-Silanderin kanssa.
Our Version of Events

| Our Version of Events Emeli Sandé |
| --- | --- | --- |

Studioalbumin tiedot
 Äänitetty : 2010–2011
 Julkaistu: 10. helmikuuta 2012
 Tuottaja(t): Naughty Boy, Craze & Hoax, Mike Spencer, Emile Haynie, Paul Herman, Ash Millard, Mojam Music, Alicia Keys, Gavin Powell
 Tyylilaji: soul, R&B
 Kesto: 48.56
 Levy-yhtiö: Virgin
Muut kannet
 Special Editionin kansi
Listasijoitukset
  Suomen virallinen lista: 5.
Emeli Sandé muut julkaisut
|   | Our Version of Events 2012 | Live at the Royal Albert Hall 2013 |
Singlet albumilta Our Version of Events
 ”Heaven” Julkaistu: 12. elokuuta 2011  ”Daddy” Julkaistu: 27. marraskuuta 2011  ”Next to Me” Julkaistu: 10. helmikuuta 2012  ”My Kind of Love” Julkaistu: 8. kesäkuuta 2012  ”Clown” Julkaistu: 16. joulukuuta 2012
Our Version of Events on Emeli Sandén vuonna 2012 julkaistu esikoisalbumi. Se debytoi Suomen virallisen listan sijalla 5.
Kappaleet

Heaven – 4.12
My Kind of Love – 3.18
Where I Sleep – 2.11
Mountains – 4.10
Clown – 3.41
Daddy – 3.08 (mukana Naughty Boy)
Maybe – 3.47
Suitcase – 3.06
Breaking the Law – 2.55
Next to Me – 3.16
River – 4.39
Lifetime – 2.53
Hope – 2.58
Read All About It, Pt. III – 4.44
Arvostelut

Metacritic: 67/100
Allmusic:
The Daily Telegraph:
The Observer:
Soundi:
Pedogeneesi

Pedogeneesi (kreik.) genesis = synty, on heterokronian eli nopeuseron muoto, joka johtaa pedomorfoosiin eli ilmiöön, jossa nuoruusajan piirteitä säilyy aikuisiälle asti. Pedogeneesi on evolutiivinen prosessi, jossa lisääntymiselimet kehittyvät nopeammin kuin somaattiset kudokset ja tulevat toimintakykyiseksi ennen kuin yksilö on aikuistunut (ns. prekokiaalivaihe). Pedogeneesiä tapahtuu monilla hyöteisillä (äkämäsääkset, siivettömät kirvat) ja eräillä punkeilla kotelo- tai toukkavaiheessa. Pedogeneesillä on ollut suuri merkitys uusien taksonien synnyssä.
Pedoen epäyhtälö

Pedoen epäyhtälö eli Neubergin–Pedoen epäyhtälö on epäyhtälö kahden kolmion sivujen ja alojen välillä. Sen mukaan kolmion, jonka sivujen pituudet ovat  a_{1},  b_{1} ja  c_{1} sekä ala  A_{1} ja kolmion, jonka sivujen pituudet ovat  a_{2},  b_{2} ja  c_{2} sekä ala  A_{2} välillä on voimassa
Pedoen epäyhtälössä on voimassa yhtäsuuruus jos ja vain jos annetut kolmiot ovat yhtenevät. Pedoen epäyhtälö voidaan todistaa Aczélin epäyhtälön avulla.
Pedofilian vastainen aktivismi

Kuvassa pedofilian vastaisen aktivismin kannattaja John Wojnowski.
Pedofilian vastainen aktivismi ilmenee pedofiilien, pedofiileja puolustavien ryhmien, lapsipornografian ja seksuaalisen hyväksikäytön vastustamisena. Suora toiminta voidaan toteuttaa esimerkiksi mielenosoituksin, joissa vastustetaan seksuaalirikollisuutta, aikuisten ja lasten välisen seksuaalisen kanssakäymisen laillistamista ajavia ryhmiä ja internetin käyttäjiä, jotka yrittävät päästä harrastamaan seksiä alaikäisten kanssa.
Suomessa seksuaalisesti hyväksikäytettyjä auttaa ja tukee vuonna 1997 perustettu Suomen Delfins.
Ouragan-luokka

| Ouragan |
| --- | --- |


Tekniset tiedot
Uppouma:  5 965 t (standardi) 8 500 t (kuormattu)
Pituus:  149 m
Leveys:  21,50 m
Syväys:  5,4 m
Koneteho:  8 600 hv (6 325 kW)
Propulsio:  2 x SEMT Pielstick 16PC2V -dieselmoottoria
Nopeus:  17 solmua
Miehistöä:  205
Aseistus
Ilmatorjunta:  2 x Simbad-ohjusjärjestelmää 2 x Bofors 40 mm 4 x 12,7 mm konekivääriä
Ouragan-luokka oli Ranskan merivoimien kahden maihinnousualuksen (ransk. Transport de Chalands de Débarquement) muodostama alusluokka, jonka alukset oli suunniteltu kokonaisen taisteluosaston ja sitä tukevien joukkojen siirtoon sekä toteuttamaan maahanlasku helikopterein tai maihinnousu maihinnousualuksin.
Luokan alukset oli suunniteltu nopeisiin maihinnousualusten ja materiaalin kuormauksiin ja purkuun sekä joukkojen ja ajoneuvojen siirtoihin. Ne kykenivät kuljettamaan, huoltamaan ja operoimaan helikoptereita joukkojen kuljettamiseen sekä tulituen antamiseen. Alukset oli varustettu maihinnousun johtamiseen tarvittavin järjestelmin. Alusten suunnittelussa oli havaittavissa Yhdysvaltain laivaston maihinnousukaluston vaikutus.
Alukset kykenivät operoimaan neljällä raskaalla helikopterilla. Samanaikaisesti oli mahdollista kuljettaa keveämmällä kalustolla esimerkiksi haavoittuneita. Merkillepantava ominaisuus oli telakka, jonka syvyys oli kolme metriä. Telakointialue oli 120 metriä pitkä ja varustettu takana olevin ovin.
Ouragan-luokan alukset korvattiin Mistral-luokan aluksilla 2007.
Alukset

| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Ouragan | Arsenal de Brest | kesäkuu 1962 | 9. tammikuuta 1963 | kesäkuu 1965 | palveluksesta tammikuussa 2007 |
| Orage | Arsenal de Brest | kesäkuu 1966 | 22. huhtikuuta 1967 | 1. huhtikuuta 1968 | palveluksesta kesäkuussa 2007 |
Aiheesta muualla

Kuvia tai muita tiedostoja aiheesta Ouragan-luokka Wikimedia Commonsissa
Ouragan -luokan maihinnousutukialukset
Pedja jõgi

| Pedja jõgi |
| --- | --- |
 Pedjan ruoikkoa
Alkulähde:  Simuna/Jõgevamaa
Laskupaikka:  Emajoki
Maat:   Viro
Pituus:  122 km
Virtaama:  10,9 m³/s
Valuma-alue:  2 710 km²
Pedja jõgi alkaa Länsi-Virumaan maakunnan eteläosista Pandiveren ylängöltä läheltä Simunaa virraten läpi Jõgevamaan ja Jõgevan kaupungin laskien Emajokeen Alam-Pedjan luonnonsuojelualueella, hieman aikaisemmin on Põltsamaa jõgi yhtynyt tähän jokeen.
Pedjan koskematonta rantapuustoa.
Jõgevan ja Puurmanin välissä on Härjanurmin kalanviljelyaltaat, aivan Pedjan partaalla. Valtaosa joen vedestä on ohjattu kulkemaan kala-altaiden kautta. Altaista voi itse pyytää forellia, ja paikan omistaja paistaa sen syöntikuntoon.
Varsinkin Puurmanin kylän jälkeen Tallinna-Tartto -maantien alitettuaan joki mutkittelee erittäin voimakkaasti. Täällä luonnon voimat ovat osallistuneet joen patoamiseen, sillä siellä täällä joen poikki on paksujakin puita estäen tai hidastaen kanoottien kulun. Joki on kuitenkin erinomainen melontajoki rauhallisuutensa ja kauniin luonnon johdosta. Rannat ovat paikoitellen vaikeakulkuisia eivätkä suo rantautumismahdollisuuksia kanootista. Joen ruoikoissa saattaa nähdä jopa satoja sudenkorentoja kauniina päivänä.
Pentti Ahola (pianisti)

Pentti Ilmari "Penna" Ahola (11. tammikuuta 1929 Kotka – 30. kesäkuuta 2012 Kotka) oli suomalainen pianisti. Hän opiskeli klassista musiikkia, mutta loi uran jazzin parissa. Hän soitti pianon lisäksi myös harmonikkaa.
Ahola aloitti oman kvintettinsä johtamisen vuonna 1949. Saman vuoden orkesterikilpailussa hänen orkesterinsa sijoittui toiseksi. Aholan orkesterissa laulusolistina toimi vuonna 1951 Ranja Rasmussen (oik. Siikasaari/Guttormsen). Vuonna 1955 Ahola lähti Lahteen ja vuonna 1956 Helsinkiin. Siellä hän säesti monia merkittäviä viulisteja ja esiintyi pianosolistina ravintola Kämpissä sekä Hotelli Palacen Grillissä. Lisäksi Ahola työskenteli Helsingissä studiomuusikkona ja teki vierailuja televisiossa, radiossa sekä teatterien orkestereissa. Marraskuussa 1988 hän lähti Kotka Swing Bandin kanssa konserttimatkalle Leningradin jazzfestivaalille Neuvostoliittoon. Hän työskenteli Manu Teittisen kanssa Suomen Jazzarkistossa sen aloitettua toimintansa 1990-luvun alussa.
Vuonna 2005 Ahola perusti vielä uuden yhtyeen, kvintetin Pentti Ahola Shearing Sound. Se äänitti levyn Serenata vuonna 2007.
Paskolampi (Utajärvi)

| Paskolampi (Utajärvi) |
| --- | --- |
 Järveä pohjoisrannalta lännen suuntaan.
Valtiot:  Suomi 
Paikkakunta:  Utajärvi
Koordinaatit:  65°04′22″N, 27°02′33″E
Vesistöalue ja valuma-alueen tietoja
Laskujoki:  Pasko-oja
Järvinumero:  60.043.1.007 
Mittaustietoja
Pinnankorkeus:  119 m
Pinta-ala:  0,2495 km² 
 fiPaskolampi 
Paskolampi on Kiiminkijoen vesistöalueeseen kuuluva järvi Utajärven kunnan pohjoisosassa Marttisjärvellä Pohjois-Pohjanmaalla. Se sijaitsee lähellä Olvasjärventietä, Juorkunan kyläkeskuksesta reilut viisitoista kilometriä Marttisjärvelle päin. Järven pohjoisrannalla on saunamökki, muuten se on asumaton. Järvestä laskee Pasko-oja Timo-ojan kautta Marttisjärveen.
Pauli Vuorisalo

Pauli Vuorisalo vuonna 1967.
Pauli Juhani Vuorisalo (16. huhtikuuta 1944 Kankaanpää – 21. joulukuuta 2017 Helsinki) oli suomalainen kuvataiteilija. Hän edusti niin sanottua pariisilaista koulukuntaa, joka teki kuvataiteita hyvin laaja-alaisesti. Vuorisalon tuotanto käsittää piirroksia ja grafiikkaa, guasseja, keramiikkaa, lasitöitä sekä taidetekstiilejä, kuten gobeliineja. Lisäksi hän kirjoitti runoja. Vuonna 1965 hän oli mukana perustamassa Kankaanpään taidekoulua.
Taiteilijanura

Vuorisalo syntyi Kankaanpäässä. Hän osallistui 16-vuotiaana yhteisnäyttelyyn Porissa vuonna 1960, jolloin hän myös liittyi Porin Taiteilijaseuran jäseneksi. Sen jälkeen Vuorisalo opiskeli Suomessa sekä 1969–1974 Pariisissa, jonne hän kertoi paenneensa suomalaisen taidemaailman ahdasmielisyyttä. Vuosina 1987 ja 2011 Vuorisalo oli Arabian vierailevana taiteilijana ja teki 1980-luvulla myös kangasmallikokoelman Marimekolle. Vuosina 1991–1992 hän oli Maailman luonnonsäätiön Suomen rahaston Taide ja ekologia -kampanjan taiteilija.[lähde? ] Vuorisalo on myös suunnitellut lasimaljakkosarjan Iittalalle. Vuonna 1992 hän kuvitti Edgar Allan Poen novellikokoelman Korppi ja kultakuoriainen ja muita kertomuksia (WSOY).
Vuorisalon teoksia on muun muassa Amos Andersonin taidemuseon, Ateneumin, Didrichsenin taidemuseon, Designmuseon, Arabian tehtaan museon sekä Satakunnan museon kokoelmissa. Niitä on myös Ranskan valtion ja useiden yritysten kokoelmissa, sekä useissa koti- ja ulkomaisissa yksityiskokoelmissa. Hänen viimeinen näyttelynsä oli Helsingissä Kulttuurikeskus Sofiassa vuonna 2012.
Joulukuussa 2017 Vuorisalolla todettiin syöpä, ja hän menehtyi vain viikkoa myöhemmin Haartmanin sairaalassa Helsingissä.
Aiheesta muualla

Pauli Vuorisalo taiteilijamatrikkelissa
Otto Tuulos

Otto Selim Tuulos (synt. Nyberg, 4. marraskuuta 1876 Nurmijärvi – 6. maaliskuuta 1931 Viipuri) oli suomalainen näyttelijä, teatterinjohtaja ja näytelmäkirjailija.
Ura

Nurmijärven Kytäjällä torpparin perheeseen syntynyt Tuulos aloitti näyttelijänä Suomalaisessa teatterissa (myöh. Kansallisteatteri) vuonna 1897, jonka ohella hän esiintyi Suomen Näyttämöllä 1902−1904, Tampereen Teatterissa 1904−1905 sekä Viipurin Näyttämöllä 1905−1923. Teatterinjohtajana Tuulos työskenteli Viipurin Näyttämöllä 1918−1923 ja Lappeenrannan teatterissa 1923−1924. Vuodesta 1926 lähtien hän Etelä-Karjalan Nuorisoseuran näyttämöohjaajana.
Tuulos kirjoitti myös kolme näytelmää, joista ensimmäinen oli vuonna 1910 valmistunut Perisyntejä. Tuulos kuoli nopeasti edenneeseen sairauteen 54-vuotiaana maaliskuussa 1931. Hänet on haudattu Viipuriin Ristimäen hautausmaalle.
Yksityiselämä

1900-luvun alussa Tuulos oli avioliitossa näyttelijä Anna Talman kanssa.
Näytelmät

Perisyntejä : kolminäytöksinen tarina nykyisiltä ajoilta.  Viipuri:  Karjalan kirjapaino, 1910.
Hallitsevaa sukupuolta, 1922.
Perintöjä jakamassa.  (Näytelmäkirjasto n:o 164)  Helsinki:  Kirja, 1922.
Pentti Aho

Pentti Aho -nimisiä henkilöitä ovat:
Pentti Aho (1925–1992), tupakkaoikeudenkäynnistään tunnetuksi tullut syöpäpotilas
Pentti Aho (s. 1934), kirvesmies, rakennusmestari ja kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pentti Aho”, voi hakea sivunnimihaulla, laajalla sivunnimihaulla tai tekstihaulla.
Paul Ekman

Paul Ekman vuonna 2013.
Paul Ekman (s. 1934) on yhdysvaltalainen psykologi, joka on tehnyt pioneerityötä tunteiden ja kasvonilmeiden yhteydestä. Hän on empiirisesti todennut, että vihalle, inholle, pelolle, ilolle, surulle ja pelästymiselle on universaalit ilmeet, jotka tunnistetaan kaikissa kulttuureissa. Ekman on tutkinut myös ilmeiden yhteyttä valehteluun. Häntä pidetään yhtenä 100 vaikuttavimmista psykologeista.
Aiheesta muualla

Ekmanin virallinen kotisivu. (englanniksi)
Täydellinen bibliografia. (englanniksi)
PKS Volley

PKS Volley oli vuonna 2008 perustettu pääkaupunkiseutulainen lentopalloseura. PKS-Volleyn emoseuroina olivat helsinkiläiset PuMa-Volley ja Laajasalon Voima, Espoo Lentis ja Vantaan Lentopallo.
Historia

Vuonna 2007 pääkaupunkiseudun lentopalloseurat, helsinkiläiset Puma-Volley ja Laajasalon Voima, Espoo Lentis ja Vantaan Lentopallo päättivät perustaa uuden seuran nimeltä PKS Volley, joka keskittyisi naislentopallon huipputoimintaan tavoitteenaan SM-liiga kaudeksi 2012.
Aiheesta muualla

Seuran sivut (Arkistoitu – Internet Archive)
Kirill Petrenko

Kirill Petrenko (s. 1972 Omsk) on venäläissyntyinen kapellimestari. Hän on Berliinin filharmonikkojen ylikapellimestari elokuusta 2019 alkaen.
Petrenko on asunut 18-vuotiaasta Itävallassa, jonne hän muutti viulisti-isänsä ja muun perheensä kanssa. Hän on työskennellyt useissa saksalaisissa ja itävaltalaisissa orkestereissa, ennen Berliiniin siirtymistä Baijerin valtionoopperan musiikillisena johtajana.
Ohjelmistosodankäynti

Ohjelmistosodankäynti on ohjelmistojen käyttämistä sodankäynnin tavoitteisiin, sodankäynnin keinona (vrt. johtamissodankäynti tai ympäristösodankäynti).
Ohjelmistosodankäynti terminä voi tarkoittaa:
ohjelmistojen sodankäyntiä (virusohjelma ja virustorjuntaohjelma) ja
ohjelmistojen käyttöä sodankäynnin tavoitteisiin (vertaa perinteiseen kineettiseen vaikuttamiseen, kuten rynnäkkökivääreihin, panssarivaunuihin jne.)
Ohjelmistosodankäynnin merkitystä korostaa ensin se, että lähes kaikki nykyaikaiset aseet ja asejärjestelmät sisältävät tietokoneen ja ohjelmiston. Vaikuttamalla ohjelmistoihin voidaan siis vaikuttaa lähes kaikkiin nykyaikaisen sodankäynnin merkittäviin järjestelmiin.
Ohjelmistosodankäyntiä korostaa myös se, että aseen tai järjestelmän ohjelmisto kuvaa täydellisesti sen toiminnan. Saamalla ohjelmisto tiedusteltavaksi, voidaan selvittää kyseisen aseen täydellinen toiminta, sen suorituskyky ja siihen tehoavat vastatoimet.
Ohjelmistosodankäynnin keinoja ovat muun muassa ohjelmistojen sieppaaminen ja tutkiminen, takaportit, virukset, madot, Troijan hevoset, tahalliset ohjelmointivirheet, HPM ja palvelunestohyökkäykset.
Ohjelmistohaavoittuvuudet

CERT-FI:n mukaan (lokakuu 2004) palomuurin läpäisyyn käytetään selain- ja soitinohjelmien sekä tietokantojen haavoittuvuuksia, Kotikäyttäjien osalta myös Windows:n haavoittuvuuksia. Tietovarkauksien suhteellinen osuus on lisääntynyt ja epäsosiaalinen toiminta tietoverkoissa on siirtynyt selvästi ammattimaiseen ja rahan ansaitsemisen suuntaan. Uusimmat uhkat ovat kotitietokoneiden kaappaus roskapostin levitykseen, palvelunestohyökkäyksiin ja taloudellisten tietojen hankintaan. Jälkimmäiseen käytetään esimerkiksi täysin oikeilta näyttäviä pankin sivustoja, joiden kautta verkon käyttäjää houkutellaan luovuttamaan luottokorttitiedot, tunnussanat jne.
Puolustuksellisia ohjelmistosodankäynnin keinoja

Tietoturva on puolustuksellisen ohjelmistosodankäynnin ydinkysymyksiä, samoin salaus.
Katso myös:
tunkeilijan havaitsemisjärjestelmä
palomuuri
takaisinpalautus
Hyökkäyksellinen tietoturvayksikkö, ns. Red Team, on myös puolustuksellinen ohjelmistosodankäynnin keino siinä mielessä, että omaa tietoturvaa vastaan käytettynä se osoittaa organisaation tietoturvan puutteet ja todellisen tason.
Suhteellinen etu ohjelmistosodankäynnissä

Suhteellisen edun mukaan ohjelmistosodankäynnissä on kolme oleellista aluetta:
paremmat ohjelmat
parempi kyky hyökätä vastustajan ohjelmistoja vastaan ja
parempi kyky suojata ohjelmistoja vastustajan hyökkäykseltä.
Reverse engineering

Ohjelmistosodankäynnin tärkeitä solmuja ovat ohjelmat, jotka tekevät ohjelmia siis kääntäjät.
Merkittävä ohjelmistosodankäynnin keino on konekielisen ohjelmiston takaisinmallinnus konekielisestä korkeamman tason kielelle, jolloin ohjelmiston logiikkaa on oleellisesti helpompi selvittää. Kommunistimaiden väitettiin olleen hyviä tässä kylmän sodan aikana. Takaisinkäännöstä käytetään kaupallisesti muun muassa selvittämään mahdollisia patenttirikkomuksia ohjelmistoteollisuudessa.
Pentti Aalto (kirjailija)

Pentti Albert Aalto (28. joulukuuta 1920 Rantasalmi – 3. syyskuuta 2008) oli suomalainen kirjailija.
Aalto syyllistyi viiteen henkirikokseen. Viimeisimmän henkirikoksensa jälkeen hänet eristettiin dementoitumisen vuoksi syyntakeettomana kriminaalipotilaana Niuvanniemen sairaalaan.
Aalto voitti Marraskuun Liikkeen vangeille vuonna 1969 järjestämän kirjoituskilpailun teoksellaan Pakkolaitosvanki. Kirja julkaistiin kaupallisesti seuraavana vuonna. Pakkolaitosvanki on kuvaus vankilaoloista ja elämästä vankilassa sekä vankimielisairaalassa.
Vielä 1990-luvun alussa hän kirjoitti myös muutamia juttuja Alibi-lehteen vankilassa tapahtuvista itsemurhista sekä Kyllikki Saaren ja Tulilahden murhatapauksista.
Teokset

Pakkolaitosvanki, romaani.  Tammi 1970
Kirje vankilasta, kuunnelma.  1970 (yhdessä Jouko Marttisen kanssa)
Matkalla johonkin, romaani ammattipelureista.   Karisto 1973
Pari myttyä, kuunnelma.    1976
Siilin suudelma, nuorten romaani.   Librum, Helsinki 1980
Knoppi!

| Knoppi! |
| --- | --- |

Kirjailija:  Magnus Mali
Kieli:  suomi
Genre:  tietokilpailukirja
Kustantaja:  Nemo
Julkaistu:  2023
Ulkoasu:  nidottu
Sivumäärä:  239
ISBN:  978-951-1-46129-6
Löydä lisää kirjojaKirjallisuuden teemasivulta
Knoppi! on tietokilpailija Magnus Malin kirjoittama tietokilpailukirja. Nemo julkaisi kirjan heinäkuussa 2023. Knoppi sisältää 2 000 tietokilpailukysymystä 200 eri aihealueesta. Se on Malin kuudes tietokilpailukirja.
Pelit

Pelit tarkoittaa seuraavia asioita:
pelit, ajanviete, esimerkiksi
korttipelit
lautapelit
roolipelit
tietokone- ja videopelit
Pelit, tietokone- ja konsolipeleistä kertova aikakauslehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pelit”, voi hakea sivunnimihaulla, laajalla sivunnimihaulla tai tekstihaulla.
Pedagoginen selvitys

Pedagoginen selvitys tehdään Suomen perusopetuksessa laadittaessa päätöstä erityisestä tuesta. Se tehdään opettajien ja oppilashuollon moniammatillisena yhteistyönä. Ennen erityistä tukea koskevan päätöksen tekemistä opetuksen järjestäjän on kuultava oppilasta ja tämän huoltajaa.
Selvityksen taustana on kuvaus oppilaan saamasta tehostetusta tuesta ja arvio sen vaikutuksista, selvitys oppilaan oppimisvalmiuksista sekä hänen oppimiseen ja koulunkäyntiin liittyvät erityistarpeensa. Selvitykseen sisältyy arvio siitä, millaisilla tukijärjestelyillä oppilasta tulisi tukea. Arvioidaan myös sitä, tarvitseeko oppilas yhdessä tai useammassa oppiaineessa yksilöllistetyn oppimäärän.